NACRT UGOVORA O POSLOVNO-TEHNIČKOJ SARADNJI
(marketing usluge)

zaključen dana __________ godine između:

1. Naručioca usluga:
Sedište: ____________________ PIB: _______________________ Matični broj: _______________ koga zastupa: _______________
(u daljem tekstu: Naručilac)

i

2. Pružaoca usluga:
Sedište: ____________________ PIB: _______________________ Matični broj: _______________ koga zastupa: _______________
(u daljem tekstu: Pružalac usluga)

Naručilac i Pružalac usluga zajedno se u daljem tekstu nazivaju Ugovorne strane.

Član 1
Predmet ugovora
Ovim ugovorom Ugovorne strane uređuju međusobna prava i obaveze u vezi sa pružanjem marketing usluga i realizacijom marketing aktivnosti za potrebe poslovanja Naručioca.
Pružalac usluga se obavezuje da za Naručioca obavlja sledeće aktivnosti (izabrati): 
· razvoj i unapređenje marketing strategije Naručioca
· planiranje i realizaciju digitalnih marketing kampanja
· kreiranje sadržaja za digitalne kanale komunikacije (sajt, društvene mreže, newsletter i drugi kanali)
· savetovanje u vezi sa marketing komunikacijom i pozicioniranjem brenda
· analizu rezultata marketing aktivnosti i pripremu izveštaja
· drugo – navesti precizno
Obim konkretnih aktivnosti može se dodatno definisati kroz mesečne ili projektne planove aktivnosti koje odobravaju obe Ugovorne strane.

Član 2
Način realizacije saradnje
Pružalac usluga obavlja ugovorene aktivnosti samostalno, koristeći sopstvena znanja, resurse i organizaciju rada.
Pružalac usluga je dužan da:
· izvršava ugovorene aktivnosti profesionalno i savesno
· vodi računa o interesima Naručioca
· redovno informiše Naručioca o toku realizacije marketing aktivnosti.
· Naručilac je dužan da:
· dostavi Pružaocu sve informacije, podatke i materijale potrebne za realizaciju marketing aktivnosti
· pravovremeno daje odobrenja za sadržaj i kampanje
· obezbedi budžet za marketing aktivnosti ukoliko je to deo ugovorenog plana.

Član 3
Naknada za usluge
Za usluge iz ovog ugovora Naručilac se obavezuje da Pružaocu usluga isplati naknadu.

Naknada može biti definisana na sledeći način:

1. Fiksna mesečna naknada u iznosu od __________ dinara/evra.
ili
2. Naknada po projektu, u skladu sa posebnim dogovorom za svaki projekat.
Ukoliko je ugovoreno, Pružalac usluga može imati pravo i na varijabilnu naknadu (success fee) koja zavisi od ostvarenih rezultata marketing kampanja.
Način obračuna success fee-ja biće definisan posebnim aneksom ugovora.

Član 4
Rokovi i trajanje saradnje
Ovaj ugovor zaključuje se na period od __________.
Ukoliko nijedna od ugovornih strana ne izjavi da želi raskid ugovora najkasnije ___ dana pre isteka ugovorenog perioda, ugovor će se produžiti pod istim uslovima.
Uoči isteka ugovorenog perioda, ugovorne strane mogu pristupiti redefinisanju uslova saradnje.
Marketing aktivnosti realizuju se kontinuirano tokom trajanja ugovora u skladu sa planovima aktivnosti.

Član 5
Autorska prava i intelektualna svojina
Sadržaj koji nastane tokom realizacije marketing aktivnosti može imati karakter autorskog dela.
Ugovorne strane saglasne su da:
· autor sadržaja zadržava moralna autorska prava
· Naručilac stiče pravo korišćenja sadržaja za potrebe svog poslovanja.
Ukoliko nije drugačije ugovoreno, Naručilac ima pravo da sadržaj koristi na:
· sajtu
· društvenim mrežama
· promotivnim materijalima
· oglašivačkim kampanjama.
Dalje ustupanje sadržaja trećim licima može se izvršiti samo uz saglasnost Pružaoca usluga, osim ako nije drugačije ugovoreno.

Član 6
Poverljivost informacija
Ugovorne strane se obavezuju da sve poslovne, tehničke i finansijske informacije do kojih dođu tokom realizacije ovog ugovora smatraju poverljivim.
Takve informacije ne smeju se:
· otkrivati trećim licima
· koristiti u druge svrhe osim za realizaciju ovog ugovora.
Obaveza čuvanja poverljivosti važi i nakon prestanka ugovora.

Član 7
Izveštavanje i komunikacija
Pružalac usluga se obavezuje da Naručiocu dostavlja redovne izveštaje o realizaciji marketing aktivnosti.
Izveštaji mogu obuhvatati:
· pregled sprovedenih kampanja
· analizu rezultata
· preporuke za dalji razvoj marketing aktivnosti.
Ugovorne strane mogu održavati redovne sastanke radi koordinacije marketing aktivnosti.

Član 8
Odgovornost
Pružalac usluga odgovara za kvalitet izvršenih usluga u skladu sa pravilima struke.
Pružalac usluga ne može garantovati konkretne poslovne rezultate marketing aktivnosti, imajući u vidu da oni zavise od velikog broja tržišnih faktora.
Naručilac snosi odgovornost za tačnost informacija i podataka koje dostavlja Pružaocu usluga.

Član 9
Samostalnost ugovornih strana
Ugovorne strane su saglasne da ovaj ugovor ne predstavlja ugovor o radu niti uspostavlja radni odnos između Naručioca i Pružaoca usluga.
Pružalac usluga obavlja ugovorene aktivnosti kao nezavisan poslovni subjekt i samostalno organizuje svoj rad.

Član 10
Raskid ugovora
Svaka ugovorna strana može raskinuti ovaj ugovor uz otkazni rok od ______ dana.
Ugovor se može raskinuti i bez otkaznog roka u slučaju:
· teškog kršenja ugovornih obaveza
· neplaćanja naknade
· zloupotrebe poverljivih informacija.

Član 11
Rešavanje sporova
Ugovorne strane će sve sporove pokušati da reše sporazumno.
Ukoliko sporazumno rešenje nije moguće, za rešavanje spora nadležan je sud u __________.

Član 12
Završne odredbe
Sve izmene i dopune ovog ugovora vrše se u pisanoj formi.
Ovaj ugovor sačinjen je u ___ istovetna primerka, od kojih svaka ugovorna strana zadržava po ___ primerka.

